Perkahwinan hantu

Perkahwinan hantu () ialah suatu amalan budaya Cina di mana salah satu atau kedua-dua orang yang dikahwinkan ini telah pun meninggal dunia. Ia masih diamalkan pada zaman ini walaupun tidak begitu sekerap zaman dahulu.

Sebab berkahwin
Perkahwinan sebegini dilakukan dengan beberapa sebab tertentu termasuklah:

 menyempurnakan hubungan pasangan yang telah bertunangan sebelum salah satu tunang tersebut meninggal dunia,
 memasukkan seorang pemudi sunti dalam sesebuah salasilah keluarga,
 meneruskan nasab keluarga,
 mengelakkan situasi "langkah bendul" - yakni seorang adik tidak boleh kahwin dahulu sebelum abangnya.

Persediaan

Mas kahwin 
Hantaran mas kahwin sesama kedua-dua keluarga bergantung kepada budi bicara kedua-dua keluarga tersebut; ada hantaran yang diberikan seringkas sampul merah. namun kajian dan pemerhatian yang dilakukan Janice Stockard menunjukkan bahawa pihak pengantin lelaki (tidak kira yang hidup atau mati) perlu memberikan rumah yang boleh dihuni bakal isteri.

Upacara
Upacara yang dilakukan lebih kurang sama dengan perkahwinan yang diadakan jika calon pengantin masih hidup, cuma calon yang meninggal dunia akan diwakili patung yang diperbuat daripada kertas, buluh, atau kain. Kedua-dua pengantin ini masih akan berpakaian cantik yang lazim dalam perkahwinan sebegini dan dihiasi barang kemas. Pengantin lelaki hidup yang masih akan berkahwin dengan pasangan pilihan yang telahpun meninggal dunia akan mengenakan sarung tangan hitam berbanding yang putih. Keberadaan pengantin mati juga akan dilambangkan dengan peletakkan papan roh dalam patung mewakili si mati.

Ketika majlis kenduri diadakan, pengantin akan ditempatkan di sebuah bilik khas bersama barangan seni kertas berupa perabot, orang gaji dan pakaian yang akan dibakar agar dapat dibawa ke dunia lain untuk kegunaan alam sana.

Pengantin yang mati itu sendiri dilayan seakan masih hidup semasa upacara dan majlis dilangsungkan. Papah roh pengatin akan diletakkan dengan papan-papan nenek moyang keluarga setelah habisnya majlis.

Rujukan

Pautan luar